Vazirliklardan birining 84 nafar xodimi mehmonxonada yashagani uchun qariyb 1 milliard so‘m to‘landi

﻿Davlat xaridlari bo‘yicha ochiqlangan ma'lumotga ko‘ra, ﻿vazirlikning 84 nafar xodimi Toshkent shahrida joylashgan Inter Hotel (sobiq Intercontinental) mehmonxonasida 22 sutka yashab, ﻿uch mahal ovqatlangani hamda mehmonxona anjumanlar zalidan foydalangani uchun 918 million 677 ming 500 so‘m to‘lov amalga oshirilgan.
Vazirlik va mehmonxona o‘rtasida tuzilgan 7 aprel kungi shartnomaga qo‘shimcha qilingan hujjatga muvofiq, har bir xodimning mehmonxonada yashab, ﻿ovqatlanishi bir sutka uchun 515 ming so‘mga baholangan. Anjumanlar zalidan 22 sutka foydalanish uchun esa 77 million 402 ming so‘m to‘lab berilgan. 
Ta'kidlanishicha, ushbu shartnoma ﻿Loyiha boshqaruvi milliy agentligining tegishli xatiga asosan mehmonxona bilan to‘g‘ridan to‘g‘ri tuzilgan. 
﻿Kun.uz muxbiri Investitsiyalar va tashqi savdo vazirligi xodimlari nima sababdan Toshkentdagi mehmonxonada 22 kun yashagani haqida savol yo‘llagan.